ai4bharat/Pralekha huggingface dataset:
மனித வள மேம்பாட்டு அமைச்சகம்
கரக்பூர் ஐஐடி-யில் சிறந்த இந்திய அறிவுசார் திட்ட மையம்: மத்திய கல்வி அமைச்சர்
கரக்பூரில் உள்ள இந்தியத் தொழில்நுட்பக் கழகத்தில் சிறந்த தரத்திலான இந்திய அறிவு சார்ந்த திட்ட மையம் உருவாக்கப்படும் என்று மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' தெரிவித்துள்ளார்.
'பாரத தீர்த்தா' என்ற தலைப்பில் இந்திய தொழில்நுட்பக் கழகம், கரக்பூர் ஏற்பாடு செய்திருந்த 3 நாள் சர்வதேச இணைய கருத்தரங்கைத் தொடங்கி வைத்து பேசுகையில் அவர் இதைக் கூறினார்.
இந்தியாவின் உயர்ந்த கல்வி பாரம்பர்யத்தின் உள்ளார்ந்த சக்தியில் இருந்தும், பன்முகத்தன்மை கொண்ட இந்திய மக்களுக்கு கல்வி செயல்முறையை எளிதாக்க சமஸ்கிருத புத்துணர்ச்சியுடன் தாய் மொழி வாயிலாக கல்விக்கு முக்கியத்துவம் அளிக்க வேண்டும் என்று வலியுறுத்தினார்.
தொழில்நுட்ப கல்விக்கு ஆதரவு அளிப்பதற்கான தேசியக் கல்வி தொழில்நுட்ப மன்றத்தின் உருவாக்கத்தை உறுதிப்படுத்திய அவர், இந்திய அறிவியல் மற்றும் மொழிகளின் பாரம்பரியம் ஆகியவற்றில் ஆழ்ந்த ஆராய்ச்சிகளை மேற்கொள்ள வேண்டும் என ஆராய்ச்சியாளர்களை ஊக்குவித்தார். இன்னும் இருக்கும் வரலாற்று கல்வி வளங்களையும் அணுக வேண்டும் என்றும் அவர் கேட்டுக்கொண்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1670700
(Visitor Counter : 88
வணிகம் மற்றும் தொழில்துறை அமைச்சகம்
அடுத்த சில ஆண்டுகளில் 56 புதிய விமான நிலையங்கள் செயல்படத் தொடங்கும் - அமைச்சர் சுரேஷ் பிரபு உலகளாவிய போக்குவரத்து உச்சிமாநாட்டில் உரை.
இந்தியா போன்ற நாடுகளில் திறம்பட்ட சரக்கு மற்றும் மக்கள் போக்குவரத்து மிகவும் முக்கியமானது. உள்நாட்டு மற்றும் உலக பொருளாதாரத்துடன் விரைவான மற்றும் விரிவான ஒருங்கிணைப்புக்கும் வர்த்தகத்தை பயன்படுத்துவதற்கும் இது முக்கியமானது. இதை மனதில் கொண்டு அடுத்த சில ஆண்டுகளில் நாட்டில் 56 புதிய விமான நிலையங்கள் செயல்படத் தொடங்கும் என்று மத்திய வர்த்தக தொழில் மற்றும் சிவில் விமான போக்குவரத்து அமைச்சர் திரு. சுரேஷ் பிரபு கூறியிருக்கிறார். புதுதில்லியில் நடைபெறும் இரண்டு நாள் உலக மக்கள் மற்றும் பொருள் போக்குவரத்து உச்சி மாநாட்டில் அவர் உரையாற்றினார்.
தொடர்புடைய அனைவரையும் இணைத்துக் கொண்டு இது போக்குவரத்தையும் இணைப்புகளையும் மேம்படுத்தும் சரியான அமைப்பை உருவாக்குமென்று அமைச்சர் கூறினார். போக்குவரத்தும் இணைப்புகளும் மாநிலங்களுக்கு உள்ளேயும் சர்வதேச அளவிலும் வர்த்தகம் நடைபெற முக்கியமானவை என்றார் அவர்.
இந்தியாவின் மக்கள் மற்றும் பொருள் போக்குவரத்து தொழில் 2019-20ல் சுமார் 21500 கோடி அமெரிக்க டாலராக இருக்குமென மதிப்பிடப்பட்டுள்ளது. இந்தத் தொழில்துறை ஆண்டுக்கு 10 சதவீத வேகத்தில் வளாச்சி அடைந்து வருகிறது. கடந்த 10 ஆண்டுகளில் ரயில்வே, சாலை, நெடுஞ்சாலை, உள்நாட்டு நீர்வழிப்பாதைகள், விமானப் போக்குவரத்து, துறைமுகங்கள், கடலோர கப்பல் போக்குவரத்து ஆகியவற்றில் முக்கியமான மேம்பாடுகள் ஏற்பட்டுள்ளன. போக்குவரத்து செயல்திறன் குறியீட்டில்  இந்தியா தனது தர நிலையை 2014ல் 54 என்ற நிலையிலிருந்து 2016ல் 35 என்ற நிலைக்கு முன்னேறியுள்ளது. இந்த வளர்ச்சி விகிதத்தை தொடர வேண்டுமானால் போக்குவரத்து அடிப்படை வசதிகள், சேவைகள், பல்வேறு வகை போக்குவரத்து வசதிகள் ஆகியவற்றில் தொடர்ச்சியான அணுகுமுறையை உருவாக்க வேண்டியது அவசியமாகும்.
இந்தப் பிரச்னைகளில் விழிப்புணர்வு ஏற்படுத்துவதையும் நல்ல புரிந்துணர்வு உருவாவதையும் ஆதரிக்க மத்திய வர்த்தக தொழில்துறை ஃபிக்கி, உலக வங்கிக் குழு ஆகியவற்றுடன் இணைந்து இந்த உச்சி மாநாட்டை இன்றும் நாளையும்  நடத்துகின்றன.
மேற்குறித்த பிரச்னைகளை உலக நிபுணர்கள், கல்வியாளர்கள், அரசு அதிகாரிகள், தனியார் துறையினர், தொழல்துறை பிரதிநிதிகள் ஆகியோருடன் விவாதிக்க இந்த உச்சி மாநாடு நல்ல வாய்ப்பை ஏற்படுத்தியுள்ளது.
(Visitor Counter : 186
இளைஞர் நலன் மற்றும் விளையாட்டு அமைச்சகம்
அடிமட்ட அளவில் உள்ள திறமைகளை கண்டறிவதற்காக ஆண்டுதோறும் கேலோ இந்தியா விளையாட்டுப் போட்டிகளை நடத்துமாறு திரு கிரண் ரிஜிஜூ மாநிலங்களுக்கு அறிவுறுத்தல்
அடிமட்ட அளவில் உள்ள ஏராளமான திறமையாளர்களைக் கண்டறிவதற்காக, மாநில அளவிலான கேலோ இந்தியா விளையாட்டுப் போட்டிகளை நடத்துமாறு மத்திய இளைஞர் நலன் மற்றும் விளையாட்டுத்துறை அமைச்சர் திரு கிரண் ரிஜிஜூ, மாநில அரசுகளைக் கேட்டுக் கொண்டுள்ளார். இன்று நடைபெற்ற, கேலோ இந்தியா திட்டத்தின் முதலாவது பொதுக் குழுக் கூட்டத்திற்கு அவர் தலைமை வகித்தார். இந்தக் கூட்டத்தில் கலந்து கொண்ட மாநில விளையாட்டுத்துறைகளின் அதிகாரிகள் மற்றும் பிற மத்திய அமைச்சகங்களின் அதிகாரிகளிடையே அவர் உரையாற்றினார்.
கேலோ இந்தியா திட்டத்தின் கீழ், ஆண்டுதோறும் தேசிய அளவில் கேலோ இந்தியா இளைஞர் விளையாட்டுப் போட்டிகள், பல்கலைக்கழக விளையாட்டுப் போட்டிகள் என்று பல போட்டிகள் நடத்தப்படுகின்றன என்றும் அனைத்து மாநிலங்களிலிருந்தும் திறமையான விளையாட்டு வீரர்களை அடையாளம் காண இவை உதவியிருக்கின்றன என்றும் திரு கிரண் ரிஜிஜூ தெரிவித்தார். ஆனால், இது போதாது என்று வலியுறுத்திய அவர், மாநிலங்களும், கேலோ இந்தியா திட்டத்தின்கீழ் ஆண்டுதோறும் விளையாட்டுப் போட்டிகளை நடத்த வேண்டும் என்று கூறினார்.
குடியரசுத் துணைத் தலைவர் செயலகம்
திரு கேசுபாய் பட்டேல் மறைவிற்கு குடியரசுத் துணைத் தலைவர் இரங்கல்
குஜராத் முன்னாள் முதலமைச்சர் திரு கேசுபாய் பட்டேலின் மறைவிற்கு குடியரசுத் துணைத் தலைவர் திரு எம். வெங்கையா நாயுடு இரங்கல் தெரிவித்துள்ளார். இது குறித்து அவர் வெளியிட்டுள்ள இரங்கல் செய்தியில், "குஜராத் முன்னாள் முதலமைச்சர் திரு கேசுபாய் பட்டேலின் மறைவுச் செய்தி மிகவும் கவலை அளிக்கிறது.
அவர், ஏழைகள் மற்றும் அடித்தட்டு மக்களுக்கு சேவை புரிவதில் தம் வாழ்நாள் முழுவதையும் அர்ப்பணித்த மிகவும் பிரபலமான தலைவர். விவசாய குடும்பத்தில் இருந்து வந்த அவர், விவசாயிகளின் நலனுக்காகத் தொடர்ந்து குரல் கொடுத்தார். அவர்களின் நல்வாழ்வுக்காக அரும்பாடு பட்டதுடன், விவசாயத்துறையில் சீர்திருத்தங்களைக் கொண்டு வருவதில் அதிக அக்கறை செலுத்தினார். விவசாயிகளும் ஊரக இந்தியாவும் அவருக்கு மிகவும் நெருக்கமாக இருந்தன.
தமது கடுமையான உழைப்பு, எளிமை மற்றும் திறமையான தலைமைப் பண்பால், அவர் குஜராத் மாநிலத்தின் முதலமைச்சராக உயர்வு பெற்றார். முதல்வராக உயர்ந்த பின்பும், அவர் எளிமையாகவும் அனைவராலும் எளிதில் அணுகக்கூடியவருமாக விளங்கினார்.
அவரது மறைவின் மூலம் நாடு ஒரு மிகப்பெரிய தலைவரை இழந்துள்ளது. அவரை இழந்து வாடும் அவரது குடும்பத்தினர் மற்றும் நண்பர்களுக்கு எனது ஆழ்ந்த இரங்கல். ஓம் சாந்தி!" என்று குடியரசுத் துணைத் தலைவர் குறிப்பிட்டுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1668418
குடியரசுத் தலைவர் செயலகம்
இந்திய விமானப்படையின் 223 போர்விமானப் படைப்பிரிவு, 117 ஹெலிகாப்டர் அலகு ஆகியவற்றுக்கு குடியரசுத்தலைவர் தரநிலைகளை வழங்கினார்
குடியரசுத்தலைவர், திரு. ராம் நாத் கோவிந்த் இன்று  பஞ்சாப், ஆதம்பூர், விமானப்படை நிலையத்தில் இந்திய விமானப்படையின் 223 போர்விமானப் படைப்பிரிவு, 117 ஹெலிகாப்டர் அலகு ஆகியவற்றுக்குத் தரநிலைகளை வழங்கினார். இந்தியக் குடியரசுத்தலைவராகப் பதவியேற்ற பிறகு பஞ்சாப் மாநிலத்திற்கு அவர் வருகை புரிந்திருப்பது இது முதல்முறையாகும்.
இந்த நிகழ்ச்சியில் குடியரசுத்தலைவர் பேசுகையில், பஞ்சாப் மாநிலம் நமது ஆயுதப் படையினருக்கும், நமது தேசத்திற்கும் அளித்துவரும் பங்களிப்பு மகத்தானது என்றார். எனவேதான், மூப்படைகளின் தலைமை தளபதி என்கிற முறையில் பஞ்சாபுக்கு வருகை புரிந்து இந்திய விமானப்படையின் 223 போர்விமானப் படைப்பிரிவு, 117 ஹெலிகாப்டர் அலகு ஆகியவற்குத் தரநிலைகளை வழங்குவதில் மகிழ்ச்சி அடைவதாக அவர் கூறினார். இந்த இரு அலகுகளும் தொழில்முறையிலான நிபுணத்துவத்திற்குப் பெயர்பெற்றவை. நமது தேசம் ஆழ்ந்த நன்றியறிதலுடன் அவர்களைக் கௌரவிக்கிறது. நெருக்கடி மிகுந்த நேரங்களில் அவர்கள் மேற்கொண்ட துணிவையும் அர்ப்பணிப்பையும் பாராட்ட நாம் கடமைப்பட்டுள்ளோம் என்றார் அவர்.
சர்வதேச அமைப்புமுறையில் இந்தியாவின் எழுச்சியானது பல்வேறு பரிமாணங்களை அதற்கு அளித்துள்ளது என்று குடியரசுத்தலைவர் கூறினார். நமது நாடு பெரிதும் நமது ஆயுதப்படைகளிலிருந்து திறன்களையும் வீரத்தையும் ஈர்த்துக்கொள்கிறது. நாம் அமைதியில் உறுதியான நம்பிக்கை கொண்டவர்களாக இருந்தும்கூட, நமது தேசத்தின் இறையாண்மையைப் பாதுகாப்பதற்காக நமது அனைத்துச் சக்திகளையும் பயன்படுத்த தீர்மானிக்கிறோம். நாம் அவ்வாறு செய்ய நேர்ந்த ஒவ்வொரு முறையும் சீருடையிலுள்ள தீரம் மிகுந்த நமது ஆண்களும் பெண்களும் அந்தச் சந்தர்ப்பங்களுக்கு ஏற்ப எழுச்சியுடன் செயல்பட்டிருக்கிறார்கள். இந்தியாவின் ஒவ்வொரு குடிமகனும் குடிமகளும் அவர்களைப் பாதுகாக்க ஆயுதப்படை இருக்கிறது என்பதை அறிந்திருப்பதால் நிம்மதியாகத் தூங்குகிறார்கள்.
படைவீரர்கள், படைத்தளபதிகள், இந்திய விமானப்படையின் 223 போர்விமானப் படைப்பிரிவு, 117 ஹெலிகாப்டர் அலகு ஆகியவற்றைச் சேர்ந்த அவர்களின் குடும்பத்தினர், மற்றும் ஆதம்பூர், விமானப்படை நிலையத்தினர் ஆகியோர் தேசத்தின் மீது கொண்டுள்ள அர்ப்பணிப்புக்காக அவர்களுக்குக் குடியரசுத்தலைவர் பாராட்டு தெரிவித்தார். அவர்களை நினைத்து இந்தியா பெருமிதம் கொள்கிறது என்றும் அவர் குறிப்பிட்டார்.
(Visitor Counter : 110
இளைஞர் நலன் மற்றும் விளையாட்டு அமைச்சகம்
பல்கலைக்கழகங்களுக்கிடையேயான கேலோ இந்தியா விளையாட்டுப் போட்டிகளில் இது ஒரு சிறந்த சோதனை: குத்துச்சண்டை வீரர் அக்ஷய் ‘குமார்’ சிவாச்
21-ம் நூற்றாண்டின் தொடக்கத்தில் இருந்து இந்திய குத்துச்சண்டை விளையாட்டில் பிரகாசமான திறமையாளர்களுக்கு ஹரியானா மாநிலம் ஒரு சிறந்த களமாக இருந்து விஜேந்தர் சிங், விகாஸ் கிரிஷன் யாதவ், பூஜா ராணி, அமித் பங்கல் மற்றும் பல நட்சத்திர வீரர்களை உருவாக்கியுள்ளது. பல்கலைக்கழகங்களுக்கிடையேயான கேலோ இந்தியா விளையாட்டுப் போட்டிகள் 2021-ல் கலந்து கொள்ளவுள்ள மற்றொரு நட்சத்திர வீரர் ஹரியானாவின் பிவானியைச் சேர்ந்த இளம் அக்ஷய் ‘குமார்’ சிவாச்.
20 வயதான குத்துச்சண்டை வீரர் அக்ஷய்க்கு பாலிவுட் நடிகர் அக்ஷய் குமாரின் பெயர் சூட்டப்பட்டது. தனது பெயரைப் பற்றிய ஒரு கதையைப் பகிர்ந்து கொண்ட அக்ஷய், “எனது குடும்பப் பெயர் உண்மையில் சிவாச், ஆனால் எனது நண்பர்கள் மற்றும் குடும்பத்தினரால் நான் பொதுவாக அக்ஷய் குமார் என்று அழைக்கப்படுகிறேன். நான் பிறந்த போது என் தாயார் எனக்கு அக்ஷய் என்று பெயரிட்டார், அதே பெயரில் உள்ள நடிகரும் மீதான விருப்பம் காரணமாக எனது தந்தை ‘குமார்’ என்ற பெயரைச் சேர்த்தார். அப்படித்தான் எனக்கு இந்தப் பெயர் வந்தது.”
ராஜஸ்தானில் உள்ள OPJS பல்கலைக்கழகத்தின் சார்பில் கேலோ இந்தியா விளையாட்டுப்ப் போட்டியில் 63.5-கிலோ எடைப் பிரிவில் அக்ஷய் போட்டியிடுகிறார். அவர் ஏற்கனவே அரையிறுதிக்கு முன்னேறியுள்ளார். புதன்கிழமை நடைபெறும் அரையிறுதி போட்டியில் அவர் ஹர்ஷ் தீப்பை எதிர்கொள்கிறார்.
கேலோ இந்தியா தளத்தைப் பற்றி பேசிய அக்ஷய், நாடு முழுவதும் உள்ள சிறந்த விளையாட்டு வீரர்களுக்கு எதிரான போட்டியை வழங்குவதன் மூலம் இளம் விளையாட்டு வீரர்களுக்கு உதவிடும் என்று கூறினார். "கேலோ இந்தியா பல்கலைக்கழக விளையாட்டுகள் நாட்டின் சிறந்த இளம் விளையாட்டு வீரர்களிடையே ஒரு சோதனை போன்றது. ஏனெனில் இந்த நிலைக்கு தகுதி பெற, விளையாட்டு வீரர்கள் ஏற்கனவே மாநில மற்றும் பல்கலைக்கழக அளவிலான போட்டிகள் மூலம் தகுதி பெற்று வர வேண்டும்," என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820468
PIB Headquarters
வருமானவரி ஓய்வூதியர் குறைதீர்ப்பு முகாம்
மத்திய பணியாளர் நலன், பொதுமக்கள் குறைதீர்வு மற்றும் ஓய்வூதிய துறையின் ஆணைக்கேற்ப, தமிழ்நாடு மற்றும் புதுச்சேரியைச் சேர்ந்த வருமானவரித்துறை ஓய்வூதியர்களுக்கான ஓய்வூதிய குறைதீர்ப்பு முகாம் நடத்தப்படவுள்ளது. இந்த முகாம் சென்னை நுங்கம்பாக்கம் மகாத்மா காந்தி சாலையில் உள்ள வருமானவரித்துறை அலுவலகமான ஆயக்கர்பவனில் உள்ள வைகை அரங்கில்  23.08.2019  காலை 11 மணி அளவில் நடைபெறவுள்ளது.
தமிழ்நாடு மற்றும் புதுச்சேரியைச் சேர்ந்த வருமானவரித்துறை ஓய்வூதியர்கள், தங்களது ஓய்வூதியம் தொடர்பான குறை ஏதும் இருப்பின், அதுபற்றிய விவரங்களை, இதற்கான சிறப்பு அதிகாரியாக நியமிக்கப்பட்டுள்ள ஆயக்கர் பவனில் உள்ள  நிர்வாக அலுவலர் திரு.ஆர்.சுந்தருக்கு 14.08.2019 அல்லது அதற்கு முன்னதாகக் கிடைக்கும்படி அனுப்பி வைக்குமாறு தமிழ்நாடு மற்றும் புதுச்சேரி வட்ட வருமானவரித்துறை கூடுதல் ஆணையர் திருமதி ஆர். இளவரசி கேட்டுக்கொண்டுள்ளார்.
கப்பல் போக்குவரத்து அமைச்சகம்
“பிம்ஸ்டெக் துறைமுகங்கள்” மாநாட்டை திரு. மன்சுக் மாண்டவியா, விசாகப்பட்டினத்தில் நாளை தொடங்கிவைக்கிறார். சென்னை – தாய்லாந்து துறைமுகம் இடையே ஒப்பந்தம் கையெழுத்தாகிறது
வங்கக் கடல் பல்துறை தொழில்நுட்ப மற்றும் பொருளாதார ஒத்துழைப்புக்கான பிம்ஸ்டெக்  அமைப்பைச் சேர்ந்த நாடுகளின் துறைமுகங்கள் மாநாடு 2019 நவம்பர் 7-8 ஆந்திர மாநிலம் விசாகப்பட்டினத்தில் நடைபெறவுள்ளது. இந்த முதலாவது மாநாட்டை மத்திய கப்பல் துறை  இணையமைச்சர் திரு. மன்சுக் மாண்டவியா நாளை தொடங்கிவைக்க உள்ளார்.
தெற்காசியா மற்றும் தென்கிழக்கு ஆசியாவில் உள்ள பங்களாதேஷ், இந்தியா, மியான்மர், இலங்கை, தாய்லாந்து, பூடான் மற்றும் நேபாளம் ஆகிய நாடுகள் பிம்ஸ்டெக் அமைப்பில் உறுப்பினர்களாக உள்ளன. இந்த நாடுகளின் பிரதிநிதிகள், மாநாட்டில் பங்கேற்று பிம்ஸ்டெக் மற்றும் பிராந்திய துறைமுகங்கள் தொடர்பான தத்தமது நாட்டின் கருத்துகளை முன்வைக்க உள்ளனர்.
பிம்ஸ்டெக் நாடுகளின் இந்த முதலாவது துறைமுக மாநாடு, ஏற்றுமதி, இறக்குமதி வர்த்தகம் மற்றும் கப்பல் போக்குவரத்துகளை அதிகரிப்பதன் மூலம், பொருளாதார ஒத்துழைப்பை அதிகரிப்பதற்கான சாத்தியக் கூறுகளை ஆராயும் என எதிர்பார்க்கப்படுகிறது. இதுதவிர, பல்வேறு முதலீட்டு வாய்ப்புகள், துறைமுகங்களின் பாதுகாப்பு மற்றும் உற்பத்திக்கு பின்பற்றப்படும் சிறந்த நடைமுறைகள் குறித்தும் மாநாட்டில் விவாதிக்கப்படவுள்ளது.
இந்த மாநாட்டில், குழுக்கள் அளவிலான ஐந்து அமர்வுகள் நடைபெறும். மாநாட்டின் முதல் நாளில் ‘துறைமுகம் சார்ந்த தொழில் மற்றும் சுற்றுலா வளர்ச்சி’ என்ற தலைப்பிலான முதலாவது அமர்வு நடைபெறும். இந்த அமர்வில் சுற்றுலாவை ஊக்குவிப்பதற்கான நடைமுறைகள் குறித்து விவாதிக்கப்படுவதுடன், துறைமுகங்களுக்கு அருகே தொழில் வளாகங்களை உருவாக்குவது குறித்தும் விவாதிக்கப்பட உள்ளது.
இந்த மாநாட்டின் போது, சென்னை, விசாகப்பட்டினம், கொல்கத்தா துறைமுகங்களுக்கும் தாய்லாந்து துறைமுக ஆணையம்  இடையேயான வர்த்தக ஒத்துழைப்பை மேம்படுத்துவதற்கான புரிந்துணர்வு ஒப்பந்தம் ஒன்றும் கையெழுத்தாக உள்ளது.
2019 நவம்பர் 8-ம் தேதி காலை, பிம்ஸ்டெக் பிரதிநிதிகள், உள்ளூர் மாணவர்கள் மற்றும் துறைமுகப் பணியாளர்களுடன் இணைந்து அமைச்சர் திரு. மாண்டவியா, விசாகப்பட்டினம் கடற்கரையை சுத்தப்படுத்தும் பணியையும் மேற்கொள்ளவுள்ளார்.
ரசாயனம் மற்றும் உரங்கள் அமைச்சகம்
ஹெச் யூ ஆர் எல் செயல்படுத்தவுள்ள மூன்று திட்டங்களின் முன்னேற்றம் குறித்து திரு கவுடா பரிசீலனை செய்தார்
ஹிந்துஸ்தான் உர்வரக் ரசாயன லிமிடெட்  நிறுவனம் கோரக்பூர், பரோனி, சிந்திரி ஆகிய இடங்களில்செயல்படுத்த உள்ள மூன்று திட்டங்கள் குறித்து மத்திய ரசாயன உரங்கள் துறை அமைச்சர் திரு. டி. வி. சதானந்த கவுடா இன்று புதுதில்லியில் பரிசீலனை செய்தார்.
இந்த மூன்று திட்டங்களின் முன்னேற்றம் குறித்தும் ஹெச் யு ஆர் எல் நிறுவனத்தின் நிர்வாக இயக்குநர் திரு. அருண்குமார் குப்தாவிளக்கமளித்தார். கோரக்பூர், சிந்திரி, பரோனி ஆகிய திட்டங்கள் முறையே 80%, 74%, 73 சதவிகித முன்னேற்றம் அடைந்துள்ளதாக குறிப்பிட்டார். பொதுமுடக்கம், பயணம் மேற்கொள்வதற்கான தடைகள், தொழிலாளர்கள் கிடைக்காத நிலை, போன்ற பல்வேறு காரணங்கள் காரணமாக இந்தத் திட்டங்கள் பாதிக்கப்பட்டுள்ளன. தற்போது நிலைமை மேம்பட்டு, போதுமான அளவு பணியாளர்கள் உள்ளனர். எனினும், கோவிட்டுக்கு முந்தைய காலத்தில் இருந்த பணியாளர் அளவை விட 20 சதவீதம் குறைந்த அளவிலான பணியாளர்களே உள்ளனர். இவர்களைக் கொண்டு மூன்று இடங்களிலும் உள்ள திட்டங்கள் ஆரம்பிக்கப்படவுள்ளன.
கோவிட்காரணமாக ஏற்பட்ட தாமதங்களை ஈடு செய்யும் வகையில் சவாலாக நினைத்து திட்டங்களைத் துரிதமாகச் செய்து முடிக்கத் திட்டம் தீட்ட வேண்டும் என்று திரு.கவுடா கூறினார்.
பயணக் கட்டுப்பாடுகள் இன்னும் சில காலத்திற்கு நீடிக்கும் என்று எதிர்பார்க்கப்படுவதால் வெளிநாடுகளில் உள்ள ஆலோசகர்களுடன் காணொளி மாநாடு மூலமாக கலந்தாலோசிக்கலாம் என்று அவர் ஆலோசனை தெரிவித்தார். இந்த மூன்று இடங்களிலும் திட்டப்பணிகளைத் தொடங்குவதற்காக ஹெச் யு ஆர் எல் நிர்வாகம் மேற்கொண்டுள்ள முயற்சிகளுக்கு அமைச்சர் பாராட்டு தெரிவித்தார். அடுத்த ஆண்டு இறுதிக்குள் இந்த மூன்று திட்டங்களும் செயல்படத் துவங்கினால் யூரியா உற்பத்தியில் உள்நாட்டு உற்பத்தி 38.1 லட்சம் மெட்ரிக் டன் அதிகரிக்கும். இதையடுத்து யூரியா உற்பத்தியில் இந்தியா சுயசார்பு அடைவதை அதிகரிக்க முடியும்.
பிரதமர் அலுவலகம்
நேதாஜி சுபாஷ் சந்திர போஸ் பிறந்த தினத்தை முன்னிட்டு பிரதமர் அஞ்சலி
நேதாஜி சுபாஷ் சந்திர போஸ் பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார்.
“நேதாஜி சுபாஷ் சந்திர போஸ் பிறந்த தினத்தன்று அவருக்கு நான் தலை வணங்குகிறேன். வெள்ளையர்களிடம் இருந்து நாம் சுதந்திரம் அடைய அவரது துணிவு முக்கிய பங்கு வகித்தது.
நமது சமூகத்தில் உள்ள நலிவடைந்தோர் நலனுக்காக சிந்தித்த மிகச் சிறந்த அறிஞர் நேதாஜி போஸ் அவர்கள். நேதாஜி சுபாஷ் சந்திர போசின் இறுதி நாட்கள் தொடர்பான ஆவணங்கள் அடங்கிய கோப்புகளை வெளியிட வேண்டும் என்று பல ஆண்டுகளாக நிலுவையில் இருந்த கோரிக்கையை நிறைவேற்றியதன் மூலம் எங்கள் அரசு பெருமை கொள்கிறது.
நேதாஜி சுபாஷ் சந்திர போஸ்ன் தொடர்பான ஆவணங்களை http://www.netajipapers.gov.in என்ற இணைய தளத்தில் காணலாம்” என்று பிரதமர் குறிப்பிட்டுள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கேரளாவின் குதிரன் சுரங்கத்தின் ஒரு பகுதியை திறக்க மத்திய அமைச்சர் திரு நிதின் கட்காரி உத்தரவு
கேரளாவில் உள்ள குதிரன் சுரங்கத்தின் ஒரு பகுதியை பயன்பாட்டிற்கு திறந்துவிடுமாறு மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்காரி சுட்டுரைச் செய்தியில் நேற்று உத்தரவிட்டார். மாநிலத்தின் முதல் சுரங்க சாலையான இதன் வாயிலாக தமிழகம் மற்றும் கர்நாடகாவிற்கான இணைப்பு பெருமளவு மேம்படும். பீச்சி-வசஹனி வன உயிரின சரணாலயம் வழியாக செல்லும் வகையில் 1.6 கிலோமீட்டர் தூர சுரங்கம் வடிவமைக்கப்பட்டுள்ளது. வன உயிரினங்களுக்குப் பாதிப்பு ஏற்படாத வகையில் வடக்கு மற்றும் தெற்கு வழித்தடங்களில் உள்ள முக்கியமான துறைமுகங்கள் மற்றும் நகரங்களிடையேயான சாலை இணைப்பை இந்த சுரங்கம் வலுப்படுத்தும்.
பிரதமர் திரு நரேந்திர மோடியின் தலைமையின் கீழ் நாட்டில் மாறி வரும் உள்கட்டமைப்பு வசதிகள், ஒவ்வொரு குடிமகனுக்கும் சிறந்த பொருளாதார வாய்ப்புகள் வழங்கப்படுவதை உறுதி செய்கிறது என்று திரு கட்காரி தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1741243
பிரதமர் அலுவலகம்
விஜய் திவாஸ்-ஐ முன்னிட்டு, 1971 ஆம் ஆண்டு போரில் துணிச்சலுடன் போரிட்ட வீரர்களை பிரதமர் நினைவுகூர்ந்துள்ளார்.
விஜய் திவாஸ்-ஐ முன்னிட்டு, 1971 ஆம் ஆண்டு போரில் துணிச்சலுடன் போரிட்ட வீரர்களை பிரதமர் திரு நரேந்திர மோடி நினைவுகூர்ந்துள்ளார்.
“விஜய் திவாஸ் தினமான இன்று, 1971 ஆம் ஆண்டு போரில், யாராலும் வெல்ல முடியாத துணிச்சலுடன் போரிட்ட, இந்திய வீரர்களின் உணர்வை நினைவுகூருவோம். அவர்களின் தன்னிகரற்ற துணிச்சலும், நாட்டுப்பற்றும்தான் நம்நாட்டை காப்பாற்றியது. அவர்களது சேவை, ஒவ்வொரு இந்தியருக்கும் ஊக்கமளிப்பதாக அமையும்” என்று பிரதமர் தெரிவித்துள்ளார்.
பாதுகாப்பு அமைச்சகம்
கொரோனா வைரசுக்கு எதிரான போருக்கு இந்திய விமானப் படையின் ஆதரவு
நாவல் கொரோனா வைரஸ் பரவலைத் தடுப்பதற்கான இந்திய அரசின் முயற்சிகளுக்கு உதவுவதற்காக எந்தப் பணியை செய்வதற்கும் இந்திய விமானப்படை 24X7 தொடர்ந்து தயாராக உள்ளது.
அத்தியாவசிய மருத்துவப் பொருள்களையும், பிற பண்டங்களையும் இணைப்பு இடங்களில் இருந்து பல்வேறு மாநிலங்களுக்கு கடந்த இரு நாட்களாக வான்வழியாக இந்திய விமானப்படை எடுத்து சென்றது.
பாதுகாப்பு ஆராய்ச்சி மற்றும் வளர்ச்சிக் கழகத்தின் தயாரிப்பு மையங்களில் தனிநபர் பாதுகாப்பு உபகரணங்களை தயாரிப்பதற்காக 9,000 கிலோ மூலப்பொருள்களை பல்வேறு இணைப்பு இடங்களில் இருந்து பாதுகாப்பு ஆராய்ச்சி மற்றும் வளர்ச்சி கழகத்துக்கான பிரத்யேக பயணங்களில் இந்திய விமானப்படை எடுத்துச் சென்றது.
(Visitor Counter : 111
பாதுகாப்பு அமைச்சகம்
21-வது இந்தியா-பிரான்ஸ் கூட்டு கடற்படைப்பயிற்சி ‘வருணா’- 2023
21-வது இந்தியா-பிரான்ஸ் கூட்டு கடற்படைப்பயிற்சி ‘வருணா’- 2023 மேற்கு கடற்பகுதியில் இன்று  தொடங்கியது. இரு நாட்டு கடற்படையின் கூட்டுப்பயிற்சி 1993-ம் ஆண்டு தொடங்கப்பட்டது. இப்பயிற்சிக்கு ‘வருணா’ என்று 2001ம் ஆண்டு பெயரிடப்பட்டது.
உள்நாட்டிலேயே வடிவமைக்கப்பட்ட ‘மறைந்திருந்து ஏவுகணையை அழிக்கும் ஐஎன்எஸ் சென்னை, ஐஎன்எஸ் தேக், கடல் பகுதி ரோந்து விமானம் பி-81, டார்னியர் விமானங்கள், ஹெலிகாப்டர்கள், மிக்-29கே ரக போர் விமானம் ஆகியவை கூட்டு பயிற்சியில் பங்கேற்றுள்ளன. இந்த கூட்டு பயிற்சி 2023-ஜனவரி 16 -ம் தேதி தொடங்கி 20-ம் தேதி வரை ஐந்து நாட்கள் நடைபெறும்.
சுகாதாரம் மற்றும் குடும்ப நலத்துறை அமைச்சகம்
ஒருங்கிணைந்த சுகாதார இணைப்புக் கட்டமைப்பை செயல்படுத்துதல் தொடர்பான ஆலோசனை அறிக்கை மீது கருத்துக்களை தெரிவிக்க தேசிய சுகாதார ஆணையம் அழைப்பு
சுகாதார இணைப்பு கட்டமைப்பை  செயல்படுத்துதல் தொடர்பாக, தேசிய சுகாதார ஆணையம் ஆலோசனை அறிக்கையை வெளியிட்டுள்ளது. இது யுஹெச்ஐ கட்டமைப்பை நிர்வகிப்பதற்கான சந்தை விதிகளை உள்ளடக்கியதாக உள்ளது. யுஹெச்ஐ ஆயுஷ்மான் பாரத் இயக்கத்தின் அடிப்படை அம்சமாக அமைந்துள்ளதுடன், நாட்டின் சுகாதார சேவைகள் ஒன்றுக்கொன்று இணைந்து செயல்படுவதை நோக்கமாக கொண்டுள்ளது.
இது தொடர்பாக வெளியிடப்பட்டுள்ள ஆலோசனை அறிக்கை யுஹெச்ஐ தொடர்பான, பல்வேறு செயல்பாட்டு அம்சங்களை நோக்கமாகக் கொண்டு, கேள்விகள் இடபெற்றுள்ளன. இது தொடர்பாக, பொதுமக்களிடமிருந்து கருத்துக்கள் வரவேற்கப்பட்டுள்ளதாக அறிவிக்கப்பட்டுள்ளது.
ஆலோசனை அறிக்கையின் முக்கியத்துவம் குறித்து கருத்து தெரிவித்த, தேசிய சுகாதார ஆணையத்தின் தலைமைச் செயல் அதிகாரி திரு ஆர் எஸ் சர்மா, யுஹெச்ஐ நாட்டில் சுகாதார சேவைகள் ஒன்றுக்கொன்று இணைந்து செயல்பட வழிவகுக்கும் என்றார். இந்தியாவின் டிஜிட்டல் சுகாதார அமைப்பை வடிவமைப்பதில் பங்கேற்று கருத்துக்களை தெரிவிக்குமாறு சம்பந்தப்பட்ட அனைத்து தரப்பினருக்கும் அழைப்பு விடுக்கப்படுவதாக அவர் கூறினார்.
ஆலோசனை அறிக்கையின் முழுமையான வடிவத்தை ஆயுஷ்மான் பாரத் டிஜிட்டல் இயக்கத்தின் இணையதளமான https://abdm.gov.in/publications என்ற தளத்திலிருந்து பதிவிறக்கம் செய்துகொள்ளலாம். இது தொடர்பான கருத்துக்களை https://abdm.gov.in/operationalising-uhi-consultation-form என்ற இணையதள இணைப்பின் மூலமாக 2023, ஜனவரி 13ம் தேதிக்குள் தெரிவிக்கலாம் என அறிவிக்கப்பட்டுள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
“வலுவூட்டப்பட்ட அரிசி மற்றும் பொது விநியோக திட்டத்தின் கீழ் அதன் விநியோகம்”: தமிழகம், ஆந்திர பிரதேசம், குஜராத், மகாராஷ்டிரா, சத்தீஸ்கர், உத்தரப் பிரதேசத்தில் அமல்படுத்தப்படுகிறது
நாட்டில் ரத்த சோகை மற்றும் நுண்ணூட்டச்சத்துக் குறைபாட்டை எதிர்கொள்வதற்காக ரூ. 174.64 கோடி மதிப்பில் 2019-20-ஆம் ஆண்டு தொடங்கி 3 வருடங்களுக்கு செயல்படுத்தும் வகையில் “வலுவூட்டப்பட்ட அரிசி மற்றும் பொது விநியோக திட்டத்தின் கீழ் அதன் விநியோகம்” என்ற மத்திய அரசின் நிதி உதவியுடன் மேற்கொள்ளப்படும் முன்னோடித் திட்டத்திற்கு உணவு மற்றும் பொது விநியோகத் துறை அனுமதி அளித்துள்ளது.
முக்கிய உணவுப்பொருட்களை வலுவூட்டுவதை கட்டாயமாக்குவது மற்றும் அரசின் திட்டங்கள், பொது விநியோகத் திட்டம்  ஒருங்கிணைந்த குழந்தைகள் மேம்பாட்டு திட்டம், மதிய உணவுத் திட்டம் உள்ளிட்டவற்றில் வலுவூட்டப்பட்ட உணவு தானியங்களை சேர்ப்பதை “@75 புதிய இந்தியாவிற்கான உத்தியில்” நிதி ஆயோக் வலியுறுத்தியுள்ளது. இந்திய உணவுப் பாதுகாப்பு மற்றும் தர ஆணையத்தின் தலைவர் மற்றும் நிர்வாக அதிகாரி, 2024 ஜனவரி 1 முதல் வலுவூட்டப்பட்ட அரிசி கட்டாயமாக்கப்பட வேண்டும் என்று செலவினங்கள் துறையின் செயலாளரிடம் முன்மொழிந்துள்ளார்.
2021 ஏப்ரல் மாதம் முதல் ஒருங்கிணைந்த குழந்தைகள் மேம்பாட்டுத் திட்டம்/ மதிய உணவுத் திட்டத்தின் கீழ் வலுவூட்டப்பட்ட அரிசியை இந்திய உணவுக் கழகத்துடன் இணைந்து விநியோகம் செய்ய உணவு மற்றும் பொது விநியோகத் துறை திட்டமிட்டது. இதையடுத்து மாநிலங்கள் மற்றும் யூனியன் பிரதேசங்களுக்கு வலுவூட்டப்பட்ட அரிசியை விநியோகம் செய்வதற்காக, சுமார் 6.07 லட்சம் மெட்ரிக் டன் வலுவூட்டப்பட்ட அரிசியை இந்திய உணவுக் கழகம் கொள்முதல் செய்துள்ளது. இதனை மேம்படுத்தவும் திட்டமிடப்பட்டுள்ளது.
அரிசி ஆலைகளின் உரிமையாளர்கள் இடையே போதிய விழிப்புணர்வை ஏற்படுத்தி வலுவூட்டப்பட்ட அரிசியின் திறனை 15,000 மெட்ரிக் டன்னிலிருந்து 3.5 லட்சம் மெட்ரிக் டன்னாக அதிகரிக்கும் பணிகள் துரிதப்படுத்தப்பட்டுள்ளது. தற்சமயம், அரிசி ஆலைகளின் உரிமையாளர்களையும், வங்கிகளையும் இணைக்கும் வகையிலான திட்டம் எதுவும் அமலில் இல்லை. எனினும் குறு, சிறு, நடுத்தர தொழில் நிறுவனங்களுக்கான தற்சார்பு இந்தியா தொகுப்பின் கீழ் இந்த இணைப்பை ஏற்படுத்துமாறு மாநிலங்களுக்குக் கடிதம் மூலம் தெரிவிக்கப்பட்டது.
வலுவூட்டப்பட்ட அரிசியின் அதிகரிக்கப்பட்ட கட்டணம் ஒரு கிலோவிற்கு ரூ. 0.73 ஆக நிர்ணயம் செய்யப்பட்டுள்ளது. அரிசியின் கொள்முதல், போக்குவரத்து, இயக்க கட்டணம், மொத்த முதலீட்டில் ஆண்டு வட்டி தொகை உள்ளிட்டவை இதில் அடங்கும். மத்திய அரசின் உதவியுடன் செயல்படுத்தப்படும் “வலுவூட்டப்பட்ட அரிசி மற்றும் பொது விநியோக திட்டத்தின் கீழ் அதன் விநியோகம்” என்ற முன்னோடித் திட்டம் தமிழகம், ஆந்திர பிரதேசம், குஜராத், மகாராஷ்டிரா, சத்தீஸ்கர், உத்தரப் பிரதேசம் ஆகிய 6 மாநிலங்களில் தற்போது அமல்படுத்தப்படுகிறது.
இந்த முன்னோடித் திட்டத்தின் கீழ் 2021 மே மாதம் வரை சுமார் 1.73 லட்சம் மெட்ரிக் டன் வலுவூட்டப்பட்ட அரிசி விநியோகம் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731144
-----
(Visitor Counter : 284